ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሶማልያ፡ ኬንያ ኣብ ውሽጢ ሶማልያ ዕግርግር ክትፈጥር ትጽዕር ክትብል ከሲሳ 3 ታሕሳስ 2020 ምንጪ ስእሊ, Getty Images ኬንያ፡ ኣብ ሶማሊያ ዕግርግር ንምፍጣር ትጽዕር ኣላ ክትብል መንግስቲ ሶማሊያ ከሲሱ። ሚኒስትሪ ሓበሬታ ሶማልያ ዑስማን ኣቡበከር ዱቤ፡ እታ ሃገር ንመረጻ ኣብ እትዳለወሉ እዋን፡ ኬንያ፡ ኣብ ሶማሊያ ዕግርግር ክትፈጥር ትሓስብ ኣላ ክብል ንቴሌቪዥን ሃገሩ ተዛሪቡ። "ንኬንያ ነኽብራ ኢና። ኣብ ጉርብትናና ዝተሞርኮሰ ሓድነትን ምትሕግጋዝን ክህልወና ኢና ንደሊ። ብሸነኽ ኬንያ ግን ግቡእ ዘይኮነ ናይ ቀትሪ ሕልሚ ሒዛ ማይን መሬትን ሶማሊያ ክትቆጻጸር እያ ትደሊ" ኢሉ። እቲ ሚኒስትር ብሃገራዊ ቴሌቪዥን ሶማሊያ ኣብ ዝተመሓላለፈ መልእኽቲ፡ ኬንያ፡ ኣብ ፖለቲካዊ ጉዳያት ኢዳ ተእቱ ከምዘላን መራሕቲ ተቓወምቲ ሰልፊታት ሶማሊያ ኣብ ናይሮቢ ከም ዘአንገደትን ገሊጹ። እዞም ካብ ደቡብ ሶማሊያ ግዝኣት ጁባላንድ ዝተወጻጽኡ ፖለቲከኛታት፡ ኣብ ጉዳይ ዝመጽእ መረጻ ሶማሊያ ከምዝዘተዩን ቅድም ኢሉ'ውን ኣብ ተመሳሰልቲ መድረኻት ዘተ ከም ዘካየዱ ይግለጽ። "ሞቓዲሾ ዋላ ሓደ ተቓዋሚ ሰልፊ ኬንያ ኣአንጊዳ ኣይትፈልጥን። ኣብ ጎረባብትና ወጥሪ ክዓስል ኣይንደልን፤ ግን ድማ ኣብ ልዕሊ ሶማሊያ ዝበጽሑ መጥቃዕታት መልዐሊኦም ናይሮቢ'ዩ። ሶማሊያ እትሰማምዐሎም ዝጥሓሱ ድማ ኣብ ኬንያ'ዩ" ክብል እቲ ሚኒስትር ከሲሱ። ወሲኹ፡ "ናይሮቢ፡ ኣብታ ሃገር ዘሎ መሪሕነት ዘይምርግጋእን ፖለቲካዊ ወጥርን ክዓስል ዝፍሓሰሉ ቦታ ኮይኑ'ዩ። በዚ ምኽንያት ኢና ኣምባሳደርና ካብ ናይሮቢ ስሒብና" ኢሉ። ኣልሸባብ፡ ኣብ ወተሃደራዊ መዓስከር ኣመሪካ መጥቃዕቲ ፈጺሞም ሰራዊት ኢትዮጵያ ንነፋሪት ኬንያ ኣብ ሶማልያ ብጌጋ ከምዝወቕዕዋ ተገሊጹ ሶማልያ ኣብ ልዕሊ ንግዲ ጫት ብዝገበረቶ እገዳ 3 ሚልዮን ዶላር ክትዕቅብ ክኢላ ብተወሳኺ፡ ኬንያ ኣብ ትሕቲ ኣኽባሪ ሰላም ሕብረት ኣፍሪቃ ኣብ ሶማሊያ ዘውፈረቶም ወተሃደራታ ክወጽኡ ብምግባር ኣገደስቲ ግዝኣታት ሶማሊያ ኣብ ትሕቲ ኣልሸባብ ከም ዝወደቑ እቲ ሚኒስትር ተዛሪቡ። "ኣብ ሶማሊያ ዝተዋፈረ ዓቃብ ሰላም ሰራዊት ኣሚሶን ኬንያ ብዘይተፈልጠ ምኽንያት ብምውጽኡ እቶም ግዝኣታት ኣብ ትሕቲ ቑጽጽር ኣልሸባብ ወዲቖም ኣለው። እዚ ዕሽሽ እንብሎ ጉዳይ ኣይኮነን" ክብል ቴሌቪዥን ሶማሊያ ኣቃሊሓ። ኣብ ዝሓለፉ መዓልታት መንግስቲ ሶማሊያ ኣብ ኬንያ ዝነበረ ኣምባሳደሩ ክስሕብ እንከሎ፡ ኣምባሳደር ኬንያ'ውን ተመሳሳሊ ስጉምቲ ወሲዳ። ሚኒስትሪ ጉዳይ ወጻኢ ኬንያ ግን፡ ኬንያ፡ ኣብ ፖለቲካዊ ጉዳያት ሶማሊያ ጣልቃ ትኣቱ ኣላ ንዝብል ክሲ ነጺጉዎ። ክልትኣዊ ዝምድና እዘን ሃገራት ክሕርፍፍ ከምዝጸንሐን፡ ኣብ ህንዳዊ ውቕያኖስ ኣብ ዝርከብ 150 ሽሕ ትርብዒት ሜትር ብዝሽፍን ብተፈጥሮኣዊ ነዳድን ዘይትን ዘለዎ ከባቢ ይዋጠጣ። ተዛማዲ ትሕዝቶ ኣብ ሶማሊያ ብሓደጋ ነፋሪት ሽድሽተ ሰባት ሞይቶም5 ጉንቦት 2020 ኣሜሪካ ድሕሪ 28 ዓመታት ኣብ ሶማልያ ቤት ጽሕፈት ከፊታ5 ታሕሳስ 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 7 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
